মদ কিনতে দেখাতে হবে বেতনের রশিদ! নয়া নিয়ম সৌদি আরবে

ওয়েব ডেস্ক : মুসলিম রাষ্ট্র হওয়ার কারণে মদ নিষিদ্ধ রয়েছে সৌদি আরবে (Saudi Arabia)। তবে এবার সেই রাষ্ট্রে এবার বদল হতে চলেছে এই নিয়মের। এবার থেকে সৌদি আরবে মদ (Alcohol) কিনতে পারবেন বিদেশি নাগরিকরাও। তবে এক্ষেত্রে মানতে হবে বেশ কিছু শর্ত। দেখাতে হবে বেতনের রশিদ (Salary receipt)!

এক রিপোর্ট অনুযায়ী, সৌদিতে মদ কিনতে পারবেন ধনী বিদেশি নাগরিকরাই (Foreigners)। যে সব বিদেশি নাগরিকদের মাসিক বেতন হবে ৫০ হাজার রিয়াল। তারাই সে দেশে সুরার স্বাদ পাবেন। ভারতীয় মুদ্রায় সেই টাকার পরিমান ১২ লক্ষ টাকা। যাঁরা মাসে এত টাকা রোজগার করবেন, তাঁরাই নিজের বেতনের রসিদ দেকিয়ে মদ কিনতে পারবেন।

আরও খবর : সিন্ধুদেশের দাবিতে উত্তাল করাচি, পুলিশ-আন্দোলনকারীদের সংঘর্ষ

সূত্রের খবর, ২০২৪ সাল থেকে সৌদিতে (Saudi Arabia) খুলেছিল মদের দোকান। তবে শুধুমাত্র বিদেশি কূটনীতিকরাই মদ কিনতে পারতেন। তবে ধনী মুসলিমদেরকেও মদ বিক্রি করা হত বলে দাবি করা হয়েছে। তবে তা চলত গোপনে। তবে এবার ওই মুসলিম রাষ্ট্রে মদ বিক্রিতে কড়াকড়ি কিছুটা শিথিল করল সৌদির প্রশাসন।

তবে এ নিয়ে বিশেষজ্ঞরা দাবি করেছেন, তবে সৌদিতে মদের নীতি শিথিল করা নিয়ে প্রশাসনের বেশ কিছু কৌশল রয়েছে। যাতে দেশে ব্যবসা ও বিনিয়োগের জন্য লোকেদের আমন্ত্রণ করা যায়। সেই কারণেই এই ধরণের বিধিনিষেধ শিথিল করা হচ্ছে বলে ধারণা করা হচ্ছে। তবে বেশ কয়েক বছর ধরেই সৌদিতে পরিবর্তন এসেছে। মহিলাদের গাড়ি চালানোর উপর নিষেধাজ্ঞা প্রত্যাহার করা হয়েছে। তার পরেও একাধিক বিষয়ে কড়াকড়ি শিথিল করা হয়েছিল। তার পরেই এবার মদ নীতি নিয়ে শিথিলের পথে হাঁটতে চাইছে সৌদি প্রশাসন।